KAMART ปัดข่าวขายโรงงานเก่ารับกำไรพิเศษราว 200 ลบ.
KAMART ปัดข่าวขายโรงงานเก่ารับกำไรพิเศษราว 200 ลบ. อีกทั้งเตรียมนำเงิน 150 ลบ. ลงทุนสร้างโรงงานใหม่ เผยไม่เคยเป็นผู้ให้ข่าว-ไม่ได้ขายโรงงานเก่าแต่อย่างใด
14 ต.ค. 2558

บริษัท คาร์มาร์ท จำกัด (มหาชน) หรือ KAMART ระบุว่า ตามที่มีข่าวของบริษัทในหนังสือพิมพ์ฉบับหนึ่งระบุว่า KAMART ได้ขายโรงงานเก่าให้กับผู้ประกอบการรายใหญ่ 1 ราย เบื้องต้น KAMART จะบันทึกกำไรพิเศษจากการขายโรงงานแห่งนี้ประมาณ 200 ล้านบาท และเตรียมนำเม็ดเงินจำนวน 150 ล้านบาท ลงทุนสร้างโรงงานแห่งใหม่ในกรุงเทพฯ
ทั้งนี้บริษัทชี้แจงว่า บริษัทไม่เคยเป็นผู้ให้ข่าวดังกล่าว อีกทั้งไม่ได้ขายโรงงานเก่าตามที่เป็นข่าว แต่สัญญาเช่าโรงงาน 5 ปีจะครบกำหนดในเดือนมีนาคม 2559 โดยผู้เช่าได้ขอต่อสัญญาเช่าโรงงานอีก 3 ปี และเพิ่มอัตราค่าเช่า 10% จากเดิม